Oficialusis leidinys 226 E , 15/09/2005 p. 0198 - 0202



P6_TA(2004)0097 Tarpvalstybinės reikšmės nusikaltimai, susiję su transporto priemonėmis * Europos Parlamento teisėkūros rezoliucija dėl Nyderlandų Karalystės iniciatyvos priimti Tarybos sprendimą dėl kovos su tarpvalstybinės reikšmės nusikaltimais, susijusiais su transporto priemonėmis (5450/2004, 5216/2004 - C5-0056/2004 - 2004/0803(CNS)) (Konsultavimosi procedūra) Europos Parlamentas, - atsižvelgdamas į Nyderlandų Karalystės iniciatyvą (5450/2004, 5216/2004) [1], - atsižvelgdamas į ES sutarties 34 straipsnio 2 dalį, - atsižvelgdamas į ES sutarties 39 straipsnio 1 dalį, pagal kurią Taryba konsultavosi su Parlamentu (C5-0056/2004), - atsižvelgdamas į Protokolą dėl Šengeno acquis integravimo į Europos Sąjungos sistemą, pagal kurį Taryba konsultavosi su Parlamentu, - atsižvelgdamas į Darbo tvarkos taisyklių 93 ir 51 straipsnius, - atsižvelgdamas į Piliečių laisvių, teisingumo ir vidaus reikalų komiteto pranešimą ir į Transporto ir turizmo komiteto nuomonę (A6-0052/2004), 1. patvirtina Nyderlandų Karalystės iniciatyvą su pakeitimais; 2. ragina Tarybą atitinkamai pakeisti tekstą; 3. ragina Tarybą pranešti Parlamentui, jeigu ji ketina nukrypti nuo teksto, kuriam pritarė Parlamentas; 4. ragina Tarybą konsultuotis su Parlamentu, jeigu ji ketina iš esmės keisti Nyderlandų Karalystės iniciatyvą; 5. paveda Pirmininkui perduoti Parlamento poziciją Tarybai, Komisijai ir Nyderlandų Karalystės vyriausybei. NYDERLANDŲ KARALYSTĖS SIŪLOMAS TEKSTAS | PARLAMENTO PAKEITIMAI | 1 pakeitimas 4 nurodomoji dalis —Atsižvelgdamas į 1999 m. gegužės 27 d. Tarybos rezoliuciją dėl kovos su tarptautiniu nusikalstamumu apimant daugiau naudojamų kelių, | Išbraukta | 2 pakeitimas 1 konstatuojamoji dalis (1) Kasmet valstybėse narėse pavagiama apytiksliai 1,2 mln. motorinių transporto priemonių. | Išbraukta | 3 pakeitimas 2 konstatuojamoji dalis (2) Šių vagysčių žala yra didžiulė ir sudaro mažiausiai 15 mlrd. eurų per metus. | (2) Su transporto priemonėmis susiję nusikaltimai yra labai rimtas tarpvalstybinis reiškinys, sukeliantis daug žalos ekonomikai. | 4 pakeitimas 3 konstatuojamoji dalis (3) Didžiąją dalį šių transporto priemonių, apytiksliai 30-40 proc., pavagia organizuoti nusikaltėliai, kurie jas paskui pertvarko ir eksportuoja į kitas valstybes nares arba už ES ribų. | (3) Didžiąją dalį Europos Sąjungos valstybėse narėse pavagiamų transporto priemonių pavagia organizuoti nusikaltėliai, kurie vėliau jas pertvarko ir eksportuoja į kitas valstybes nares arba už ES ribų. | 5 pakeitimas 6 konstatuojamoji dalis (6) Su transporto priemonėmis susijęs nusikalstamumas tarptautiniu lygmeniu gali būti susijęs su kitomis nusikalstamumo formomis, tokiomis kaip prekyba narkotikais, šaunamaisiais ginklais ir žmonėmis. | (6) Su transporto priemonėmis susijęs nusikalstamumas tarptautiniu lygmeniu gali būti susijęs su kitomis nusikalstamumo formomis, tokiomis kaip prekyba narkotikais, šaunamaisiais ginklais ir žmonėmis, apiplėšimai ir transporto priemonių krovinių vagystės. | 6 pakeitimas 9 konstatuojamoji dalis (9) Itin svarbu, kad policijos pajėgos, muitinės ir transporto priemonių registravimo įstaigos bendradarbiautų ir informacija būtų teikiama atitinkamoms šalims. | (9) Itin svarbu, kad kompetentingos valstybių institucijos bendradarbiautų, ir informacija būtų teikiama atitinkamoms šalims. | 7 pakeitimas 9 a konstatuojamoji dalis (nauja) | (9a) Reikia aktyviai skatinti glaudžiai bendradarbiauti atskirų šalių kompetentingas institucijas bei viešas ir privačias organizacijas, kurios jau yra sukūrusios veiksmingas kovos su nusikaltimais, susijusiais su transporto priemonėmis, procedūras. | 8 pakeitimas 13 a konstatuojamoji dalis (nauja) | (13a) Komisija turėtų parengti išsamų veiksmų planą siekiant užkirsti kelią ir kovoti su tarptautiniu nusikalstamumu, susijusiu su transporto priemonėmis ir jų kroviniais. Šiame plane turi būti pateikti pagrindiniai įvairų teisės aktų, reikalingų spręsti su transporto priemonėmis susijusį nusikalstamumą, principai. | 9 pakeitimas 2 straipsnio 2 dalis 2. Ypatingas dėmesys kreipiamas į transporto priemonių vagysčių ir nelegalios prekybos automobiliais bei kitų nusikalstamumo formų, pvz., prekybos narkotikais, šaunamaisiais ginklais ir žmonėmis, ryšį. | 2. Ypatingas dėmesys kreipiamas į transporto priemonių vagysčių ir nelegalios prekybos transporto priemonėmis bei kitų nusikalstamumo formų, pvz., prekybos narkotikais, šaunamaisiais ginklais ir žmonėmis, plėšimų iš transporto priemonių ir jose paliktų daiktų vagysčių, ryšį. | 10 pakeitimas 3 straipsnio 1 pastraipa Siekdamos kovoti su tarpvalstybiniu nusikalstamumu, susijusiu su transporto priemonėmis, valstybės narės imasi būtinų priemonių abišaliam atskirų valstybių kompetentingų (policijos, muitinių ir transporto priemonių registravimo) institucijų bendradarbiavimui užtikrinti, inter alia, numatydamos tai bendradarbiavimo susitarimuose. | Siekdamos kovoti su tarpvalstybiniu nusikalstamumu, susijusiu su transporto priemonėmis, valstybės narės imasi būtinų priemonių abišaliam atskirų valstybių kompetentingų institucijų bendradarbiavimui užtikrinti, inter alia, numatydamos tai bendradarbiavimo susitarimuose. | 12 pakeitimas 5 straipsnio 2 dalis 2. Valstybės narės įgalioja ryšių palaikymo punktus keistis patirtimi, kompetencija ir bendrąja bei technine informacija apie su transporto priemonėmis susijusį nusikalstamumą vadovaujantis dabartiniais teisės aktais. | 2. Valstybės narės įgalioja ryšių palaikymo punktus keistis patirtimi, kompetencija ir bendrąja bei technine informacija apie su transporto priemonėmis susijusį nusikalstamumą vadovaujantis dabartiniais teisės aktais. Keitimasis informacija turi apimti ir su transporto priemonėmis susijusio nusikalstamumo prevencijos metodus bei geriausią praktinę patirtį. Keičiantis informacija asmens duomenys neperduodami. | 13 pakeitimas 5 straipsnio 3 dalis 3. Informacija dėl atskirų valstybių paskirtųjų ryšių palaikymo punktų, įskaitant ir vėlesnius pakeitimus, perduodama Tarybos Generaliniam sekretoriatui, kad paskelbtų ją Europos Sąjungos oficialiajame leidinyje. | 3. Informacija dėl atskirų valstybių paskirtųjų ryšių palaikymo punktų, įskaitant ir vėlesnius pakeitimus, perduodama Tarybai, kad ši paskelbtų ją Europos Sąjungos oficialiajame leidinyje. | 14 pakeitimas 6 straipsnio 1 dalis 1. Pranešus apie pavogtą transporto priemonę, valstybių narių teisėsaugos organai informaciją apie šią priemonę nedelsdami įtraukia į Šengeno informacinę sistemą (ŠIS) ir, jeigu įmanoma, į Interpolo Generalinio sekretoriato (ASF) duomenų bazę, Pavogtų motorinių transporto priemonių sistemą. | Išbraukta | 15 pakeitimas 6 straipsnio 2 dalis 2. Informaciją apie pavogtą transporto priemonę pateikusi valstybė narė pašalina šią informaciją iš paieškos registro iš karto po to, kai nelieka priežasčių ją skelbti arba kai transporto priemonės savininkas atsiima pranešimą apie jos vagystę. | Išbraukta | 16 pakeitimas 6 straipsnio 3 dalis 3. Pranešus apie pavogtus registracijos pažymėjimų blankus valstybių narių teisėsaugos organai nedelsdami įtraukia informaciją apie tai į Šengeno informacinę sistemą (ŠIS). | Išbraukta | 17 pakeitimas 7 straipsnis 7 straipsnis Registravimas 1. Teisėsaugos organai ir transporto priemonių registravimo įstaigos imasi būtinų priemonių užkirsti kelią transporto priemonių registravimo dokumentų vagystėms ir piktnaudžiavimui jais. 2. (Per)registruodamos transporto priemonę, valstybių transporto priemonių registravimo įstaigos bendradarbiauja su teisėsaugos organais ir tikrina šalies, kurioje ši priemonė buvo registruota, transporto priemonių registrą bei 6 straipsnyje nurodytą pavogtų transporto priemonių paieškos registrą. 3. Siekiant sutrukdyti (per)registruoti pavogtas transporto priemones reikia kiekvienoje šalyje nustatyti informacijos paieškos 6 straipsnio 1 dalyje numatytose registravimo sistemose, šių sistemų sujungimo ir transporto priemonių atpažinimo tvarką. | Išbraukta | 18 pakeitimas 8 straipsnis, 1 dalis 1. Jei transporto priemonė avarijos metu buvo labai sugadinta (tapo visiškai nebetinkama eksploatuoti), siekdamos užkirsti kelią piktnaudžiavimui transporto priemonių registracijos pažymėjimais teisėsaugos agentūros turi, jei įmanoma, iš transporto priemonės savininko arba turėtojo paimti transporto priemonės registracijos pažymėjimą. | 1. Jei transporto priemonė avarijos metu buvo labai sugadinta (tapo visiškai nebetinkama eksploatuoti), siekdamos užkirsti kelią piktnaudžiavimui transporto priemonių registracijos pažymėjimais visos valstybės narės užtikrina, kad jų kompetentingos institucijos imtųsi reikiamų priemonių remdamosis nacionaliniais teisės aktais, ir iš transporto priemonės savininko arba turėtojo paimtų transporto priemonės registracijos pažymėjimą. | 19 pakeitimas 9 straipsnis 9 straipsnis Europolas Neviršydami jiems suteiktų įgaliojimų ir uždavinių, teisėsaugos organai nuolat praneša Europolui apie su transporto priemonėmis susijusius nusikaltimus įvykdžiusius asmenis (jų grupuotes). | Išbraukta | 20 pakeitimas 12 straipsnis 12 straipsnis Susitarimai su trečiosiomis šalimis 1. Jeigu įmanoma, į Europos Sąjungos ir trečiųjų šalių sudaromus partnerystės arba bendradarbiavimo susitarimus įtraukiama nuostata apie su transporto priemonėmis susijusius nusikaltimus ir ypač apie transporto priemonių tikrinimą, kai jos registruojamos trečiosiose šalyse, jeigu transporto priemonių kilmės šalis yra kuri nors ES valstybė narė. 2. Trečiajai šaliai paprašius patikrinti transporto priemonės priklausomumą, atitinkama valstybė narė ieško informacijos savo šalies Šengeno informacinėje sistemoje ir kreipiasi į transporto priemonių registravimo įstaigą. | Išbraukta | [1] OL C 34, 2004 2 7, p. 18. --------------------------------------------------